b'\n_START_ARTICLE_\nBiserica de lemn din Crivobara\n_START_PARAGRAPH_\nBiserica de lemn din Crivobara, comuna Seca\xc8\x99, jude\xc8\x9bul Timi\xc8\x99 dateaz\xc4\x83 din anul 1780. Are hramul \xe2\x80\x9eNa\xc8\x99terea Maicii Domnului\xe2\x80\x9d. Biserica se afl\xc4\x83 pe noua list\xc4\x83 a monumentelor istorice sub codul LMI: TM-II-m-B-06215.\n_START_SECTION_\nIstoric\n_START_PARAGRAPH_\nBiserica de lemn din Crivobara, cu hramul \xe2\x80\x9eNa\xc8\x99terea Maicii Domnului" se g\xc4\x83se\xc8\x99te \xc3\xaen mijlocul satului \xc8\x99i a fost construit\xc4\x83 \xc3\xaen anul 1780, reparat\xc4\x83 \xc3\xaen anul 1820. Transform\xc4\x83ri importante au avut loc \xc3\xaen anul 1932, c\xc3\xa2nd interiorul a fost spoit cu var, iar \xc3\xaenvelitoarea de \xc8\x99indril\xc4\x83 a fost \xc3\xaenlocuit\xc4\x83 cu cea actual\xc4\x83 de tabl\xc4\x83. Tot atunci au fost m\xc4\x83rite \xc8\x99i cele cinci ferestre ale l\xc4\x83ca\xc8\x99ului de cult la forma actual\xc4\x83, de arc semicircular la partea superioar\xc4\x83._NEWLINE_Biserica este construit\xc4\x83 din b\xc3\xa2rne de stejar \xc8\x99i are urm\xc4\x83toarele dimensiuni: 13 m lungime, 5,70 l\xc4\x83\xc8\x9bime, \xc3\xaen\xc4\x83l\xc8\x9bimea pere\xc8\x9bilor 2,70 m. Pronaosul este t\xc4\x83v\xc4\x83nit, \xc3\xaen timp ce naosul e acoperit cu o bolt\xc4\x83 semicilindric\xc4\x83 din sc\xc3\xa2nduri. Biserica posed\xc4\x83 un patrimoniu mobil valoros format din icoane pe lemn de la sf\xc3\xa2r\xc8\x99itul secolului al XVIII-lea \xc8\x99i \xc3\xaenceputul celui de al XlX-lea, dar \xc8\x99i cinci icoane pe sticl\xc4\x83 de factur\xc4\x83 popular\xc4\x83.'